Diari Oficial de la Generalitat Valenciana


Sumari del DOGV 5905, del 02-12-2008 (2008/14882)

DECRET 189/2008, de 28 de novembre, del Consell, pel qual es crea un institut d'Educació Secundària a Villena.
--------------------------------------------------------------------------------------------------------------

### Dades del document

Número de DOGV
:   5905

Data del DOGV
:   02-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14634


Data del document
:   28-11-2008

Organisme emissor
:   Conselleria d'Educació

Tipus de document
:   Decret

Descriptors 

:   * Villena
    * ensenyament públic
    * centre d'ensenyament
    * ensenyament secundari

DECRET 189/2008, de 28 de novembre, del Consell, pel qual es crea un institut d'Educació Secundària a Villena. [2008/14754]  
L'Ajuntament de Villena va cedir a la Generalitat un solar de la seua propietat de 15.421,39 metres quadrats en la unitat d'execució El Grec, per a la construcció d'un nou institut per a atendre les previsions de la demanda de places escolars d'Educació Secundària. La cessió va ser acceptada per la Resolució de 22 de febrer de 2006, del conseller d'Economia, Hisenda i Ocupació, tot això en el marc de col·laboració establit en l'apartat 3 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana.   
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar d'acord amb les exigències de les disposicions per les quals s'establixen els requisits dels centres que impartisquen ensenyances escolars de règim general, i l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de la Generalitat.  
Per això, de conformitat amb el que establixen l'article 17 de la Llei Orgànica 8/1985, de 3 de juliol, reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 28 de novembre de 2008,  
DECRETE  
Article únic  
Es crea el següent centre docent:  
Província: Alacant.  
Localitat: Villena.  
Denominació: Institut d'Educació Secundària número 3.  
Titular: Generalitat.  
Codi: 18261794.  
Domicili: carrer Ambrosio Cortés, s/n (CP 03430).  
Composició: 16 unitats d'Educació Secundària Obligatòria i 8 de Batxillerat.  
Capacitat: 480 places escolars d'Educació Secundària Obligatòria i 280 de Batxillerat.  
DISPOSICIÓ ADDICIONAL  
Única  
El que establix este decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per a l'acompliment i desenrotllament del que establix este decret, així com per a modificar, si és el cas, el domicili, la denominació i la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2008/09, llevat del que fa referència al nomenament de l'equip directiu; en este cas, els efectes s'estendran a l'1 de juliol de 2008.  
València, 28 de novembre de 2008  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN